钦定古今图书集成/明伦汇编/闺媛典/第132卷 > 任仕中妻俞氏〈女附〉
## 钦定古今图书集成/明伦汇编/闺媛典/第132卷 > 任仕中妻俞氏〈女附〉

按《松江府志》：“俞氏，名淑安，任仕中妻，上海新江乡人。
年二十而寡，女二岁，男甫五月，姑先夫殁。翁宦远方，
家贫无依，氏断发自誓，织纴教子。女长适俞邦用，邦
用亦早丧，劝其再适，女曰：‘再嫁谁奉俞宗祀，且辱吾
母’。”乃归，与母同居终老。诏旌其门。